Beim Wiedaaufbau nochm Kriag san scho eftas Weichn mit 500xa0m Radius eibaut wuan, wosd mit 60xa0km/h in da Ohlenkung driwafoahn kaunst (stott wia 40xa0km/h bei an 190xa0m Radius). Des hod ma owa ned signolisian kenna, drum hod ma no an viatn Begriff, und zwoa Frei mit 60xa0km/h, eigfiaht; des san zwoa greanan Liachta iwaranaund. Davua haum zwoa greane Liachta Frei mit 40xa0km/h ghoaßn, des hod ma auf Grean-Gööb umgstööt – aun oan oanzign Tog, nämli aum 12. Juli 1954. Gleichzeitig san aa neiche viabegriffige Vuasignäu nochm Schweiza Vuabüd eigfiaht wuan. Bei zwoaflüglign Fuamsignäun hosd den neichn Begriff mit an Gschwindigkeitsaunzoaga 60 auzoagn miassn. Oa Maunod drauf (9. August 1954) hod da Probebetrieb mit viabegriffign Liachtsignäun auf da Westbauhn begunnan und aum 15. Septemba 1956 is des oigmoa eigfiaht wuan.